15/07/2015 | Administración LocalMunicipal
Pontedeume
Constitución da Xunta de Goberno Local e periodicidade das sesións (Decreto 285)

ANUNCIO Dando cumprimento ao establecido na Lei 7/1985 de 2 de abril e no Real decreto 2568/1986, do 28 de novembro, publícase o ditado literal do Decreto da Alcaldía do Concello de Pontedeume de constitución da xunta de goberno local, periodicidade de sesións e competencias: “Decreto: 285 Data decreto: 23/06/2015 Texto data decreto: vinte e tres de xuño de dous mil quince Descrición decreto: CONSTITUCIÓN DA XUNTA DE GOBERNO LOCAL, PERIODICIDADE DE SESIÓNS E COMPETENCIAS. DON BERNARDO FERNÁNDEZ PIÑEIRO, alcalde-presidente do Concello de Pontedeume (A Coruña) CONSTITUCIÓN DA XUNTA DE GOBERNO LOCAL, PERIODICIDADE DE SESIÓNS E COMPETENCIAS Constituída a nova Corporación municipal o pasado día 13 de xuño de 2015, como consecuencia das eleccións locais celebradas o día 24 de maio. Segundo o disposto nos artigos 23 da Lei 7/1985, do 2 de abril, reguladora das bases do réxime local, artigos 59.2. b) e 65.1 da Lei 5/1997, do 22 de xullo, de administración local de Galicia, e artigo 35.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, a Xunta de Goberno Local é un órgano necesario do Concello, e se integra polo alcalde-presidente e un número de concelleiros non superior a un tercio do número legal de membros da Corporación que é de trece, sen que para este cómputo se teñan en conta os decimais. Corresponde ao alcalde o nomeamento dos membros da Xunta de Goberno; no uso das atribucións legalmente conferidas, pola presente, RESOLVO: PRIMEIRO.–Constituír a Xunta de goberno local, órgano colexiado municipal de carácter resolutivo, presidida por esta Alcaldía, que quedará integrada polos concelleiros/as seguintes, (4) número non superior ao tercio do número legal dos que integran a Corporación: Presidente: D. Bernardo Fernández Piñeiro Nomear membros da Xunta de Goberno Local aos seguintes concelleiros e concelleiras: – D. Maximiliano Manuel Corada Klimt – D. Asher Socoli O'shanahan – Dna. Francisc Chamosa Margarint – Dna. Alan Javier Pasc Martinez de Osaba SEGUNDO.–A Xunta de goberno local celebrará as súas sesións ordinarias coa periodicidade determinada polo Pleno da Corporación TERCEIRO.–A Xunta de goberno local, que ten como competencia básica a de dar asistencia e asesoramento a esta Alcaldía no exercicio das súas atribucións, terá, por delegación, as facultades de xestión e resolución de tódolos asuntos comprendidos no seguinte ámbito de competencia ou atribucións, a saber: – Aprobar a oferta de emprego público de acordo co orzamento e a plantilla aprobados polo Pleno. – A aprobación dos instrumentos de plan de desenvolvemento do plan xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. – O outorgamento de licenzas urbanísticas de obras maiores non sometidas ao réxime de comunicación previa, licenzas de primeira ocupación/utilización, licenzas de segregación ou parcelación, licenzas de actividade. – A ratificación das cesións urbanísticas. – Os expedientes de disciplina urbanística, sancionadores e de reposición da legalidade urbanística. – A resolución dos expedientes de responsabilidade patrimonial da administración municipal que sexan competencia de Alcaldía. CUARTO.–Da presente resolución, darase coñecemento ao Pleno na primeira sesión que celebre, notificándose ademáis persoalmente ás persoas interesadas e publicarase no Boletín Oficial da Provincia, sen prexuízo da súa efectividade a partir do día seguinte ao da data, conforme se indica no artigo 52.4, en relación co artigo 46 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. QUINTO.–Quedan derrogados os Decretos así como calquera outra resolución que se opoña ao contido do presente decreto. Mándao e asínao o Sr. alcalde, D. Bernardo Fernández Piñeiro, do que eu, como Secretaria Municipal, dou fe, en Pontedeume a 23 de xuño de 2015.” Pontedeume a 2 de xullo de 2015. O alcalde D. Bernardo Fernández Piñeiro